ཞེས་གསུངས་པ་བཞིན་སྐད་ཡིག་ཐམས་ཅད་ཤེས་ན་བཟང་པོ་ཡིན་ནའང་།རང་གི་ཕ་སྐད་དེ་རླུང་ཁྲོད་ཀྱི་མར་མེ་ལྟར་ཡལ་འགྲོ་བ་ན་ངོ་ཚ་ཡིན་པ་ཤེས་དགོས།དེང་དུས་རབས་ཉིར་གཅིག་པའི་ནང་དབྱིན་ཡིག་ཤེས་རྒྱུ་དེ་གལ་གནད་ཆེ་བ་ཞིག་དང་མི་སུ་འདྲ་ཞིག་ཡིན་རུང་ཕན་ཚུན་གོ་བརྡ་སྤྲོད་བར་དབྱིན་ཡིག་དགོས་ངེས་ཡིན་ཡང་།རྩམ་གཟན་བོད་མི་ཞིག་ཡིན་པའི་ཆ་ནས་བོད་ཀྱི་སྐད་ཡིག་མ་ཤེས་ན་མི་འགྲིག་པ་དང་།ཤེས་དགོས་པ་ནི་མེད་དུ་མི་རུང་བ་ཞིག་ཡིན།བོད་ཀྱི་སྐད་ཡིག་ནི་ནང་ཆོས་དང་འབྲེལ་མ་བ་གཏིང་ཟབ་ཡོད་ལ།ལོ་བརྒྱ་ཕྲག་མང་པོའི་སྔར་བོད་ཀྱི་ལོ་རྒྱུས་མཐོང་ཆོས་སུ་ཡོད།དེར་བརྟེན་བོད་མི་ཚོས་ནང་ཆོས་སློབ་སྦྱོང་བྱ་རྒྱུ་དང་།ད་ལྟའི་བཙན་བྱོལ་གྱི་གནས་བབ་ལ་བལྟས་ཚེ་ང་ཚོས་རང་གི་སྐད་ཡིག་ཁོག་པའི་སྙིང་ལྟར་སྲུང་སྐྱོབ་བྱ་དགོས་རྒྱུ་ནི་གལ་ཆེན་པོ་ཆགས་ཡོད།དེ་ཙམ་མིན་པར་མ་འོངས་བོད་དེ་ལེགས་པར་གནས་པ་ལ་ད་ལྟ་ནས་བོད་ཀྱི་སྐད་ཡིག་ཐོག་དོ་སྣང་དང་།རྒྱ་ནག་ལས་ཐ་དད་དུ་ཡིན་པའི་རྒྱུ་མཚན་ཡག་ཤོས་ཅིག་ནི་རང་གི་རྒྱལ་ཁབ་ལ་རང་གི་སྐད་དང་ཡི་གེ་ཡོད་པ་དེ་ཡིན།དེར་བརྟེན་ངས་དུས་རྟག་ཏུ་སོ་སོའི་བོད་ཀྱི་སྐད་ཡིག་དེ་སྲུང་སྐྱོབ་བྱེད་དགོས་པ་གལ་ཆེན་པོ་མཐོང་གི་ཡོད།